**ПРОТОКОЛ № 34**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 26.10.2021 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Ирина Апостолова, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров и Наталия Василева.

Отсъстват: Светлана Бошнакова и Пламен Найденов

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 17 – т. 22

РАЗНИ

1. Обсъждане изготвянето на единни формуляри за атестиране с членовете на Постоянната атестационна комисия към Апелативна прокуратура - Бургас.

*КАК проведе обсъждане с членовете на Постоянната атестационна комисия към Апелативна прокуратура – Бургас относно изготвянето на единни формуляри за атестиране.*

2. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Ивайло Борисов Ангелов -следовател в Националната следствена служба, във връзка с открита процедура за избор на административен ръководител на Апелативната специализирана прокуратура, който ще се проведе на 03.11.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРИЕМА становището за притежаваните професионални качества на Ивайло Борисов Ангелов - следовател в Националната следствена служба.

2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1. на Ивайло Борисов Ангелов - следовател в Националната следствена служба.

2.3. ПРЕДОСТАВЯ становището по т. 2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител на Апелативната специализирана прокуратура.

3. Допълване състава на Комисията по атестирането и конкурсите към Прокурорската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ДОПЪЛНИ състава на Комисията по атестирането и конкурсите към Прокурорската колегия с избраните от Общите събрания на прокурорите от Върховна касационна и Върховна административна прокуратура, действащи прокурори, считано от 02.11.2021 г., както следва:

- Ангелина Иванова Митова-Мончовска – прокурор във Върховна касационна прокуратура;

- Галя Тодорова Гугушева – прокурор във Върховна касационна прокуратура;

- Евгений Трифонов Трифонов – прокурор във Върховна касационна прокуратура;

- Марио Георгиев Василев – прокурор във Върховна касационна прокуратура;

- Димитър Боянов Стефанов – прокурор в Апелативна прокуратура – София.

3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ИЗПРАТИ препис от решението на Главния прокурор на Република България и административния ръководител – апелативен прокурор на Апелативна прокуратура - София, за сведение.

3.3. Внася предложението в заседанието на Прокурорската колегия на ВСС, насрочено на 27.10.2021 г., за разглеждане и произнасяне.

4. Предложение от административния ръководител на Окръжна прокуратура - Сливен за оптимизиране щатната численост на органа. *(вх.№ ВСС-8705/09.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Сливен с 1 (една) свободна длъжност „прокурор“, считано от датата на вземане решението.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор“ в Окръжна прокуратура-Сливен, считано от датата на вземане решението.

*Мотиви: Прокурорската колегия на Висшия съдебен съвет е сезирана от административния ръководител – окръжен прокурор на Окръжна прокуратура-Сливен с предложение за оптимизиране щатната численост на органа. Предложението касае увеличаване щатната численост на прокуратурата с 1 (една) длъжност „прокурор“, с оглед преодоляване на високата й натовареност, както и необходимостта от кадровото й укрепване. С решение по протокол № 30/28.09.2021г., т. 4, Комисията по предложенията и атестирането към Прокурорската колегия на Висшия съдебен съвет (Комисията) изпрати предложението на главния прокурор, за изразяване на становище.*

*Във връзка с горното, е постъпило положително становище от главния прокурор (вх. № ВСС-8705/18.10.2021 г.), като предложението е оптимизирането да се извърши чрез съкращаване на 1 (една) свободна длъжност „прокурор“ в Районна прокуратура-Сливен и разкриването ѝ в Окръжна прокуратура-Сливен.*

*С оглед постъпилото предложение за оптимизиране, Комисията извърши подробен анализ на кадровото състояние на Окръжна прокуратура-Сливен, както и данните за обем дейност и натовареност на прокурорите спрямо средната за страната, за да прецени наличието на основание за укрепване на органа.*

*Съгласно актуалното щатно разписание на Окръжна прокуратура – Сливен, в органа са налице 17 (седемнадесет) щатни длъжности за магистрати, разпределени както следва:*

* *1 (една) заета длъжност „административен ръководител-окръжен прокурор;*
* *2 (две) длъжности „заместник на административния ръководител-заместник-окръжен прокурор“, от които едната е свободна;*
* *7 (седем) длъжности „прокурор“, от които 1 (една) свободна;*
* *7 (седем) длъжности „следовател“: 1 (една) заета длъжност „завеждащ Окръжен следствен отдел“, 4 (четири) длъжности „следовател, от които 2 (две) свободни, както и 2 (две) длъжности „младши следовател, от които 1 (една) свободна, обявена на конкурс 2021 г.*

*В хода на анализа са отчетени и данните за натовареност на органа, съгласно които е налице устойчива тенденция за увеличаване на стойностите относно действителната натовареност на органа, както и средно дневната натовареност на прокурор за три годишен период. Изводът се потвърждава и в постъпилото предложение на главния прокурор, с оглед на което Комисията счита, че е налице основание за обезпечаване на Окръжна прокуратура – Сливен чрез разкриване на 1 (една) щатна длъжност „прокурор“.*

*С оглед изложеното, Комисията се насочи към районното ниво в апелативен район Бургас, където се открои Районна прокуратура – Сливен. Проверката установи налични 5 (пет) свободни длъжности „прокурор“ в органа и данни за натовареност по щат за първото полугодие на 2021г.- 444,3, които са значително по-ниски от средната за страната - 580,1.*

*От прогнозната натовареност на Районна прокуратура – Сливен след евентуалното оптимизиране на прокурорския щат, Комисията констатира, че това няма да доведе до затруднения в дейността на прокуратурата, тъй като дори при съкращаване на 1 (една) щатна длъжности „прокурор", стойностите ще останат под средната за страната, именно: 464,5, при средна за страната-580, 7.*

*Въз основа на гореизложеното, Комисията потвърждава предложението на главния прокурор, като предлага съкращаване на 1 (една) свободна длъжност „прокурор“ от ниско натоварената Районна прокуратура-Сливен и разкриването й Окръжна прокуратура-Сливен.*

4.3. Съгласно чл. 30, ал. 2, т. 8 от ЗСВ изпраща решението на административния ръководител на Районна прокуратура – Сливен, за съгласуване.

4.4. ВНАСЯ предложението в заседанието на Прокурорската колегия на Висшия съдебен съвет, насрочено на 27.10.2021 г., за разглеждане и произнасяне.

5. Предложение от административния ръководител на Софийска градска прокуратура за оптимизиране щатната численост на органа. *(ВСС-14284/14.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, пета щатна длъжност „заместник на административния ръководител - заместник - градски прокурор" на Софийска градска прокуратура чрез трансформиране на 1 (една) свободна длъжност „прокурор“ от щата на Софийска градска прокуратура в 1 (една) щатна длъжност „заместник на административния ръководител - заместник - градски прокурор“ на органа, считано от датата на вземане на решението.

5.2. ВНАСЯ предложението в заседанието на Прокурорската колегия на Висшия съдебен съвет, насрочено на 27.10.2021 г., за разглеждане и произнасяне.

6. Предложение за поощряване на Недялка Георгиева Попова - прокурор в Окръжна прокуратура - Пазарджик.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Недялка Георгиева Попова - прокурор в Окръжна прокуратура - Пазарджик, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИ на дирекция „Международна дейност и протокол“ организацията по връчване на отличието.

6.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

6.4. Внася предложенията в заседание на Прокурорската колегия на ВСС, насрочено за 27.10.2021 г., за разглеждане и произнасяне.

7. Освобождаване на Недялка Георгиева Попова от заеманата длъжност „прокурор“ в Окръжна прокуратура - Пазарджик, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Недялка Георгиева Попова от заеманата длъжност „прокурор“ в Окръжна прокуратура - Пазарджик, с ранг „прокурор във ВКП и ВАП“, считано от 08.11.2021 г.

7.2. ВНАСЯ предложението в заседанието на Прокурорската колегия на ВСС, насрочено за 27.10.2021 г., за разглеждане и произнасяне.

8. Предложение за поощряване на Петър Иванов Иванов - прокурор Районна прокуратура - Бургас.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 3, т. 1, във връзка с чл. 304, ал. 1 от ЗСВ, Петър Иванов Иванов - прокурор Районна прокуратура - Бургас, с ранг „прокурор във ВКП и ВАП“, с парична награда в размер на 1000 (хиляда) лв., за срочно и професионално изпълнение на важни служебни задачи, както и за трайни професионални резултати.

8.2. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

8.3. Внася предложенията в заседание на Прокурорската колегия на ВСС, насрочено за 27.10.2021 г., за разглеждане и произнасяне.

9. Освобождаване на Петър Иванов Иванов от заеманата длъжност „прокурор“ в Районна прокуратура - Бургас, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Петър Иванов Иванов от заеманата длъжност „прокурор“ в Районна прокуратура - Бургас, с ранг „прокурор във ВКП и ВАП“, считано от 11.11.2021 г.

9.2. ВНАСЯ предложението в заседанието на Прокурорската колегия на ВСС, насрочено за 27.10.2021 г., за разглеждане и произнасяне.

10. Заявление от Румен Георгиев Георгиев за освобождаване от заеманата длъжност „следовател“ в Национална следствена служба, на основание чл. 165, ал. 1, т. 1 от ЗСВ. *(ВСС-14059/11.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Румен Георгиев Георгиев от заеманата длъжност „следовател“ в Национална следствена служба, с ранг „следовател в НСлС“, считано от 10.11.2021 г.

10.2. ВНАСЯ предложението в заседанието на Прокурорската колегия на ВСС, насрочено за 27.10.2021 г., за разглеждане и произнасяне.

11. Предложение за поощряване на Гергана Павлова Кюркчийска - прокурор в Районна прокуратура - Враца. *(ВСС-14447/19.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 1, във връзка с чл. 304, ал. 1 от ЗСВ, Гергана Павлова Кюркчийска - прокурор в Районна прокуратура – Враца,с ранг „прокурор във ВКП и ВАП“, с отличие „служебна благодарност и грамота“, за постигнати високи резултати при изпълнение на служебните задължения.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИ на дирекция „Международна дейност и протокол“ организацията по изпращането на отличието.

11.3. Внася предложенията в заседание на Прокурорската колегия на ВСС, насрочено за 27.10.2021 г., за разглеждане и произнасяне.

12. Жалба от Благовест Илиев Байраков - прокурор в Софийска градска прокуратура, срещу решение на Прокурорската колегия на Висшия съдебен съвет по протокол № 32/29.09.2021 г. т. 4, за изготвена комплексна оценка „добра“ от извънредно атестиране. *(вх.№ ВСС-10362/19.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРИЕМА за сведение жалбата на Благовест Илиев Байраков - прокурор в Софийска градска прокуратура, срещу решение на Прокурорската колегия на Висшия съдебен съвет по протокол № 32/29.09.2021 г. т. 4, за изготвена комплексна оценка „добра“ от извънредно атестиране.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

13. Предложение от административния ръководител на Районна прокуратура - Хасково за повишаване на Мирослав Стоев Кръстев - прокурор в Районна прокуратура - Хасково, с ранг „прокурор в ОП“, на място в по-горен ранг „прокурор в АП“. *(вх.№ ВСС-14497/19.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мирослав Стоев Кръстев - прокурор в Районна прокуратура - Хасково, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено за 27.10.2021 г., за разглеждане и произнасяне.

14. Предложение от Михаела Димитрова Кирязова - прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-14296/14.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Михаела Димитрова Кирязова - прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия на ВСС, насрочено за 27.10.2021 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

15. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-ВАРНА | **Йоланда Веселинова Янева** | прокурор | Е. Трифонов |
| **2** | РП-БУРГАС | **Зорница Александрова Щърбева** | прокурор | О. Дамянов |
| **3** | РП-БУРГАС | **Лидия Антоанова Георгиева** | прокурор | А. Митова |
| **4** | ВОП-СОФИЯ | **Вихър Викторов Михайлов** | следовател | Л. Лазаров |
| **5** | ВОП-СОФИЯ | **Георги Божидаров Зарев** | следовател | Н. Василева |
| **6** | ВОП-СОФИЯ | **Явор Георгиев Бояджиев** | следовател | Ст. Петров |
| **7** | СРП | **Веселина Стоянова Караджова** | прокурор | Г. Гугушева |

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

16. Периодично атестиране на Жени Христова Шикова - заместник на административния ръководител - заместник-окръжен прокурор на Окръжна прокуратура - Габрово. *(вх.№ ВСС-9508/16.06.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Жени Христова Шикова - заместник на административния ръководител - заместник-окръжен прокурор на Окръжна прокуратура - Габрово.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Жени Христова Шикова - заместник на административния ръководител - заместник-окръжен прокурор на Окръжна прокуратура - Габрово.

16.3. ВНАСЯ предложенията в заседание на Прокурорската колегия на ВСС, насрочено за 27.10.2021 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

17. Извънредно атестиране на Пламен Дончев Петков - административен ръководител - районен прокурор на Районна прокуратура - Сливница.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Пламен Дончев Петков - административен ръководител - районен прокурор на Районна прокуратура - Сливница.

17.2. Предоставя, на основание чл. 205, ал. 1 от ЗСВ, на Пламен Дончев Петков - административен ръководител - районен прокурор на Районна прокуратура - Сливница, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

18. Извънредно атестиране на Стефан Емилов Милев - съдия в Софийския градски съд, за периода 18.01.2016 г. - 30.06.2016 г., през който е заемал длъжността „прокурор“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ – 5,00 на Стефан Емилов Милев - съдия в Софийския градски съд, за периода 18.01.2016 г. - 30.06.2016 г., през който е заемал длъжността „прокурор“.

18.2. Предоставя, на основание чл. 205, ал. 1 от ЗСВ, на Стефан Емилов Милев - съдия в Софийския градски съд, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

19. Придобиване статут на несменяемост на Тодор Асенов Иванов - прокурор в Районна прокуратура - Стара Загора. *(вх.№ ВСС-11413/23.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Тодор Асенов Иванов - прокурор в Районна прокуратура - Стара Загора

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Тодор Асенов Иванов - прокурор в Районна прокуратура - Стара Загора

19.3. ПРЕДЛАГА НА ПРОКУРОРСКАТА КОЛЕГИЯ НА ВСС, Тодор Асенов Иванов - прокурор в Районна прокуратура - Стара Загора, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

19.4. ВНАСЯ предложението в заседание на Прокурорската колегия на ВСС, насрочено за 27.10.2021 г., за разглеждане и произнасяне.

20. Извънредно атестиране на Петя Колева Петкова - следовател в Окръжен следствен отдел в Окръжна прокуратура - Варна.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Петя Колева Петкова - следовател в Окръжен следствен отдел в Окръжна прокуратура - Варна.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Петя Колева Петкова - следовател в Окръжен следствен отдел в Окръжна прокуратура - Варна.

20.3. ВНАСЯ предложението в заседание на Прокурорската колегия на ВСС, насрочено за 27.10.2021 г., за разглеждане и произнасяне.

21. Периодично атестиране на Владимир Цветелинов Колев - прокурор в Районна прокуратура - Шумен. *(вх.№ ВСС-1067/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Владимир Цветелинов Колев - прокурор в Районна прокуратура - Шумен.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Владимир Цветелинов Колев - прокурор в Районна прокуратура - Шумен.

21.3. ВНАСЯ предложението в заседание на Прокурорската колегия на ВСС, насрочено за 27.10.2021 г., за разглеждане и произнасяне.

22. Предложение за поощряване на Румен Георгиев Георгиев - следовател в Национална следствена служба. *(вх.№ВСС-14059/26.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС да ПООЩРИ на основание чл. 303, ал. 2, т. 2, б. „а” и ал. 3, т. 1 от ЗСВ във връзка с чл. 304, ал. 1 от ЗСВ, Румен Георгиев Георгиев - следовател в Национална следствена служба, с ранг „следовател в НСлС“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по връчване на отличието.

22.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

22.4. Внася предложенията в заседание на Прокурорската колегия на ВСС, насрочено за 27.10.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ